**ZAPISNIK**

**s 18. sjednice Gradskog vijeća Grada Skradina**

18. sjednica Gradskog vijeća Grada Skradina održana je u petak 13. listopada 2023.g. u

prostorijama Kulturnog centra u Skradinu, s početkom u 13,00 sati.

Sjednicom je ravnala predsjednica Gradskog vijeća Grada Skradina Nadija Zorica. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno 8, te postoji kvorum za pravovaljano odlučivanje. Sjednici su nazočni: Ivan Banić, Davor Brajković, Dražen Kartelo, Tea Periša, Tonći Petrović, Slavko Skočić, Kristina Vlaić Bubalo i Nadija Zorica. Sjednici nisu nazočni: Dalibor Damjanić, Antonia Maretić (opr.ods.), Fabijan Palinić (opr.ods.), Marko Računica i Florijan Žižić (opr.ods.).

Sjednici je nazočan gradonačelnik Grada Skradina Antonijo Brajković, te zamjenik gradonačelnika iz reda pripadnika srpske nacionalne manjine Nikola Milović.

Predsjednica Gradskog vijeća Grada Skradina Nadija Zorica navela kako je za sjednicu predložen dnevni red s 2 točke, te nema predloženih izmjena i dopuna dnevnog reda.

Predsjednica Gradskog vijeća Grada Skradina Nadija Zorica stavila na glasovanje predloženi dnevni red, te je isti jednoglasno usvojen. ( nazočno 8 vijećnika).

Za raspravu i odlučivanje utvrđen je slijedeći

**D N E V N I R E D**

1. Prijedlog Odluke o izmjeni Odluke o socijalnoj skrbi Grada Skradina.
2. Prijedlog Odluke o izmjeni Odluke o koeficijentima za obračun plaće službenika i namještenika Grada Skradina.

Sukladno članku 61. Poslovnika slijede vijećnička pitanja, te je predsjednica Gradskog vijeća Grada Skradina Nadija Zorica pozvala vijećnike da postave pitanja, podsjetivši pritom kako svaki vijećnik može postaviti najviše 2 pitanja, te ista moraju biti dostavljena u pisanom obliku.

1. **TONĆI PETROVIĆ, vijećnik HDZ-a:**

“1. Tko upravlja cestom od ACI recepcije prema kolektoru odnosno regulacijom prometa i sigurnosti prometa grad ili ACI

2.Hoce li  u novoj komunalnoj lucici biti istezaliste i dizalica za brodice te ako nije sad predvidjeno kad ce se nastavit ulaganje u lucko podrucje te ima li Skradin predstavnika u povjerenstvu za vezove

-2-

ODGOVORI:

Gradonačelnik Grada Skradina Antonijo Brajković odgovorio je:

„1. Nažalost, cijeli taj pojas na kojem se nalazi i nerazvrstana cesta je unutar koncesijskog područja ACI-a. U pravilu, nerazvrstane ceste ne bi trebale biti u koncesijskom području. Bilo je nekakvih inicijativa da se to izdvoji iz koncesijskog područja, pogotovo jer je želja ACI-a da mu se produži koncesija kako bi mogao ulagati u svoju infrastrukturu u onom dijelu prema uvali Lenovac, odnosno prema mostu preko auto-ceste. U tom smislu, ACI upravlja cestom i na način da regulira promet u mirovanju, između ostalog označavanje parkirnih mjesta i naplata istog. Nije to nama prihvatljivo i mi smo, čak prije par godina uputili zahtjev da se to izdvoji iz koncesijskog područja, ali to ne ide onim tijekom koji bi nas zadovoljio.

2.Što se tiče drugog pitanja, dizalica neće biti, ali ćemo učiniti sve da ljudima omogućimo nesmetan pristup izgradnjom istezališta, jer nigdje nemaju mogućnost da izvuku brod za potrebe servisa izuzev plaže, ali plaža za to nije adekvatno mjesto. Prema tome, potruditi ćemo se da već u ovoj godini ili početkom iduće godine osiguramo ljudima primjeren pristup, odnosno osiguramo mogućnost izvlačenja brodova. Mi nemamo predstavnika, niti je ikad bio predviđen. Županijska Lučka uprava upravlja komunalnom lukom, raspisala je javni poziv kojim su propisali uvjete i sustav bodovanja i svi oni koji se prijave i ispunjavaju uvjete propisane javnim pozivom, te ostvare najveći broj bodova, dobit će vez. Nadam se da će 39 vezova biti dovoljno.“

Sukladno članku 78. st. 7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 102.st.1. Poslovnika Gradskog vijeća Grada Skradina, predsjednica Gradskog vijeća Grada Skradina Nadija Zorica pitala je vijećnike da li imaju primjedbe na Zapisnik s 17. sjednice Gradskog vijeća Grada Skradina.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje Zapisnik s 17. sjednice Gradskog vijeća Grada Skradina, te je isti jednoglasno usvojen. (nazočno 8 vijećnika)

-3-

**RASPRAVA I ODLUČIVANJE**

Točka 1.

Prijedlog Odluke o izmjeni Odluke o socijalnoj skrbi Grada Skradina

Nakon uvodnog izlaganja od strane po ovlaštenju gradonačelnika pročelnice Upravnog odjela za financije, imovinsko-pravne poslove i društvene djelatnosti Ane Dujić o prijedlogu Odluke o izmjeni Odluke o socijalnoj skrbi, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o izmjeni Odluke o socijalnoj skrbi Grada Skradina, te je ista jednoglasno usvojena (8 nazočnih vijećnika).

Odluka se prilaže Zapisniku pod 1) i čini njegov sastavni dio.

Točka 2.

Prijedlog Odluke o izmjeni Odluke o koeficijentima za obračun

plaće službenika i namještenika Grada Skradina

O prijedlogu Odluke o izmjeni Odluke o koeficijentima za obračun plaće službenika i namještenika Grada Skradina uvodno izlaganje podnio je gradonačelnik Grada Skradina Antonijo Brajković. Naveo je kako je dana 29. rujna 2023.g. zaprimljena uputa, Ministarstva pravosuđa i uprave, KLASA: 040-05/23-01/219, URBROJ: 514-08-01-01/04-23-02 od 29. kolovoza 2023.g.

(u materijalima za sjednicu Gradskog vijeća Grada Skradina dostavljena svim vijećnicima) kojom se nalaže uklanjanje uočenih nedostataka u Odluci o koeficijentima za obračun plaće službenika i namještenika Grada Skradina koja je donesena na 15. sjednici Gradskog vijeća Grada Skradina od 26. svibnja 2023.g. i objavljena u „Službenom vjesniku Šibensko-kninske županije“, broj 15/23. Potom je obrazložio o kojim se, po mišljenju Ministarstva pravosuđa i uprave, nedostatcima radi, te naveo kako se sukladno tome, izradio prijedlog Odluke o izmjeni Odluke o koeficijentima za obračun plaće službenika i namještenika Grada Skradina. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o izmjeni Odluke o koeficijentima za obračun plaće službenika i namještenika Grada Skradina, te je ista jednoglasno usvojena (8 nazočnih vijećnika).

Odluka se prilaže Zapisniku pod 2) i čini njegov sastavni dio.

Sjednica je završena u 13,40 sati.

**ZAPISNIK SASTAVILA**

Paulina Radeljak, v.r. **GRADSKO VIJEĆE**

**GRADA SKRADINA PREDSJEDNICA**

Nadija Zorica, v.r.